钦定古今图书集成/明伦汇编/氏族典/第494卷 > 《廖用贤尚友录》 > 郑度
## 钦定古今图书集成/明伦汇编/氏族典/第494卷 > 《廖用贤尚友录》 > 郑度

按《万姓统谱》：度，汉州人，有智谋。刘璋时为益州从事。
昭烈据涪城，度谓璋曰：“左将军，客也；我主也。军无转
饷，仰给于我。今既与我仇，不过野谷是资。若尽驱巴
蜀、梓潼之民，纳涪水以西仓廪野谷，尽行烧除，高垒
深沟，请战不许，不过百日，彼将自走。走而截之，此成
擒矣。”昭烈闻而恶之，璋不从。